kardosdrur/scandi-wiki huggingface dataset:
Plutino

En plutino er et trans-neptunsk objekt, der er i 2:3 baneresonans med Neptun. For hver to omløb om Solen som en plutino foretager, har Neptun 3 omløb. Plutinoer er navngivet efter Pluto, hvis kredsløb om solen er i samme resonans med Neptun. Navnet henviser alene til baneresonansen og refererer ikke til andre karakteristika. Begrebet omfatter Pluto og en en række andre objekter i Kuiperbæltet.

Himmelmekanik
Kuiperbæltet
Felisa Wolfe-Simon

Felisa Wolfe-Simon er en amerikansk mikrobiolog som arbejder for NASA og er kendt for opdagelsen af den ekstremofile mikrobe GFAJ-1, der lever i miljøer uden fosfor og i stedet anvender arsen.

Eksterne henvisninger 

Mikrobiologer
Mariner 9

Mariner 9 (1971-051A) var en ubemandet sonde, som tog til Mars og gav Valles Marineris dets navn. Sonden startede den 30. maj 1971 fra Cape Canaveral Air Force Station.

Eksterne henvisninger 

 NASA om Mariner 9

Rumsonder
Atuarfik Kilaaseeraq

Atuarfik Kilaaseeraq er den eneste folkeskole i byen Maniitsoq på vestkysten af Grønland. Navnet har skolen fået fra Kilaaseeraq Biilmann, en af skolens tidligere lærere.

Atuarfik Kilaaseeraq dækker 1. til 11. skoletrin, og har 423 elever fordelt på 31 klasser. Til sammen 43 lærere er ansat. Skolen har både gymnastiksal, bibliotek og fritidsklub. Det foregår også fritidsundervisning for voksne her på skolen, og byens tandklinik holder også til her. De tre andre bygder i kommunen besøges minimum 2 gange årligt, med et mobilt tandlægekontor.

Skoleinspektøren i 2007 er Elna Heilmann.

Tidligere var der to skoler i byen , men den anden folkeskole er Kuuttartup Atuarfia lukkede i 2008.

Eksterne henvisninger 

 Skoleforvaltningen i Maniitsoq kommune
 Billede af Kilaaseeraq Biilmann, læreren som har givet navn til skolen 
 Billede af skolen fra 1963 

Uddannelsesinstitutioner på Grønland
Qeqqata Kommune
GU Aasiaat

GUX Aasiaat (Nordgrønlands Gymnasiale Skole) er et gymnasium i Qeqertalik Kommune på vestkysten af Grønland. Dette er et af Grønlands fire gymnasier. De andre tre er placeret i Qaqortoq, Nuuk og Sisimiut. 

Skolen har en 3-årig gymnasiedel,som aldersmæssigt ligger mellem folkeskolen og videregående skole. Desuden har den et 2-årigt kursus for voksne kursister, med en mindre fagrække. Skolen har i alt ca. 400 elever, fordelt på 7 klasser pr. klassetrin. Skolen har på nuværende tidspunkt en kapacitet på egne kollegier på ca. 350 elever. Eleverne huses derfor også i eksterne lejemål.

Fagene skolen tilbyder er bl.a. billedkunst, idræt, religion, matematik, musik, geografi og forskellige sprog. 

Rektor er Dorthie Siegstad.

Eksterne henvisninger
 GUX-Aasiaats hjemmeside 

Uddannelsesinstitutioner på Grønland
Qaasuitsup Kommune
Philharmonics

Philharmonics er debutalbummet fra den danske singer-songwriter Agnes Obel. Det blev udgivet den 4. oktober 2010 på det internationale selskab PIAS Recordings. Philharmonics har ligget nummer ét i Danmark, og har desuden opnået top 10-placeringer i Belgien, Frankrig, og Holland. Albummet har modtaget fem-dobbelt platin for 100.000 solgte eksemplarer i Danmark. Philharmonics har sammenlagt solgt 450.000 eksemplarer i Europa.

Agnes Obel blev tildelt prisen European Border Breakers Awards 2012 for Philharmonics.

Spor

Hitlister og certificeringer

Ugentlige hitlister

Kilder 

Album fra 2010
Agnes Obel-album
Atuarfik Tuiisak

Atuarfik Tuiisaq (Tuiisaq skole) er folkeskolen i byen Paamiut i det sydvestlige Grønland. Skolen havde i skoleåret 2017/18 cirka 174 elever.
Paamiut er den sydligste by i Sermersooq Kommune og byen har 1.447 indbyggere (pr. 2017).

Byen Paamiut (tidligere dansk navn: Frederikshåb) var før den grønlandske kommunalreform i 2009 hovedbyen i Paamiut Kommune. Med den nye kommunalreform, som trådte i kraft 1. januar 2009, blev Nuuk, som ligger 260 km nord for Paamiut, hovedby i den nye kommune, Sermersooq Kommune.

Historie 
Fordi Paamiuts gamle skolebygning i 1920'erne var blevet for lille og var i dårlig stand, flyttede skolen i 1926 til en ny bygning ved siden af kirken, Fredens Kirke.
Samme år stod den nye skole på plads og fik senere også sit eget sløjdhus.

I efterkrigstiden har imidlertid en større befolkning, og dermed flere elever, nødvendiggjort at skolen blev bygget ud, hvilket skete i flere omgange. I skoleåret 1952/53 var der 123 elever på skolen.

Skolens nuværende bygninger blev bygget i 1970-1972, og de blev officielt indviet den 19. marts 1972.
I skoleåret 1974/75 var der hele 784 elever her og godt 60 lærere. Dette år blev den gamle skolebygning fra 1926 samt sløjdhuset revet ned.
Skolen ligger centralt – lige øst for byens centrum.

Paamiuts befolkningstal lå stabilt mellem 2.200-2.450 indbyggere i årene fra 1970'erne til omkring 1990.
Siden da er byens befolkningstal faldet noget, og i kombination med en generelt faldende fødselsrate i samfundet i samme periode har det bevirket, at antallet af elever er faldet betydeligt i forhold til midten af 1970'erne. Således var der i skoleåret 2011/12 cirka 250 elever og 40 lærere på skolen; i 2017/18 gik cirka 174 børn på Atuarfik Tuiisaq, der er en et-sporet skole.

Skolen har også skolefritidsordning; skolen har både egen gymnastiksal og egen tandklinik.

Noter

Kilder 
 Sermersooq Kommune - Borger, Folkeskolen - Skoler. https://sermersooq.gl/da/borger/skoler/
 Grønlands Statistik. http://www.stat.gl/
 Sermitsiaq.AG 16-03-2012, "Atuarfik Tuiisaq i Paamiut fylder 40 år" http://sermitsiaq.ag/node/121062
 NunaGIS, Kort, "Byer og Bygder"; Paamiut, bykort. http://www.nunagis.gl/da/kort/19-bykort-da?cat=8
 Jobannonce, april 2018, Kommuneqarfik Sermersooq: "Skoleinspektør til Atuarfik Tuiisaq / job nr. 249/18" https://www.jobindex.dk/vis-job/h786301?lang=da

Eksterne henvisninger 
 Sermersooq Kommune, Folkeskolen
 Sermitsiaq.AG, 16. marts 2012, "Atuarfik Tuiisaq i Paamiut fylder 40 år"

Uddannelsesinstitutioner på Grønland
Sermersooq Kommune
Sebastian Øberg Nielsen

Sebastian Øberg Nielsen er en dansk sanger. Sammen med musikgruppen SEB vandt han både dansk og nordisk MGP 2006 med sangen "Tro på os to".

Sebastian har optrådt flere gange før MGP. Da han var 11 år deltog han i Scenen er din, men var ét point fra at vinde.
Sebastian har genstiftet SEB, sammen med vennen Thomas Drachmann på trommer og Tim Bräuner på bas. SEB skrev efterfølgende kontrakt med Copenhagen Records.

Referencer

Eksterne henvisninger 
 

Sangere fra Danmark
Gammeqarfik

Gammeqarfik er den eneste skole i byen Aasiaat på Grønland.

Skolen ligger i byen Aasiaat, som er kommunens hovedby. Selv om skolen ligger i Vestgrønland amt har der også gået mange elever her fra Nordgrønland amt. Skolen blev officielt indviet 1. oktober 1956.

Skolen har 11 klassetrin, med til sammen ca. 40 klasser. Skolen 50-55 lærere, og har over 600 elever. Dette gør skolen til byens og kommunens største arbejdsplads.

Rektoren er Inuaraq Petersen (2007).

De andre to landsbyer i Aasiaat Kmmune har også hver sin bygdeskole Aadap Atarfia i Akunnaaq og Ole Reimerip Atuarfia i Kitsissuarsuit.

Uddannelsesinstitutioner på Grønland
Qaasuitsup Kommune
Levnedsmiddelskolen INUILI

Levnedsmiddelskolen INUILI (grønlandsk: Nerisassiornermut ilinniarfik INUILI) er Grønlands eneste skole med uddannelse i ernæring. Skolen ligger i Narsaq i Sydgrønland. Den tilbyder uddannelse som bl.a. kok, receptionist, slagter og bager.

Eleverne, som går på skolen, indkvarteres på denne. Skolen har derfor gode fritidstilbud til sine elever, som fritidsrum, udstyr til ture, muligheder for filmfremvisning på storskærm samt andre aktiviteter, som elevrådet arrangerer. Skolen lejer også byens sportshal en dag om ugen. 

Hvert år arrangerer INUILI Grønlandsmesterskabet for kokke, hvilket i 2007 arrangeret for ottende gang. Arrangementet er det officielle grønlandske mesterskab for professionelle kokke. 

Om sommeren bruges lokalerne på skolen til turister; Hotel Narsaq Group, som er byens største formidler af indkvartering, disponerer lejlighederne. Der er 3 toetagers bygninger, med 7 lejligheder i hvert hus, og hver lejlighed har eget toilet og bad.

Eksterne henvisninger 
 Skolens officielle hjemmeside 
 Hotel Narsaq Groups om skolen 

Uddannelsesinstitutioner på Grønland
Kujalleq Kommune
Kangaamiut atuarfiat

Kangaamiut atuarfiat er den eneste folkeskole i bygden Kangaamiut, som ligger i Maniitsoq Kommune, på vestkysten af Grønland.

Skolen havde 81 elever i skoleåret 2005/06.

Skolebestyreren er Bilha Petersen.

Uddannelsesinstitutioner på Grønland
Qeqqata Kommune
Kristine Raahauge

Kristine Raahauge (født 1949, død 7. marts 2022) var en grønlandsk politiker.

Hun repræsentererde partiet Siumut og var i perioden 1993-1997 borgmester i Nanortalik Kommune. Hun blev genvalgt i 2000'erne. 
 
Hun blev tillige valgt til Grønlands Landsting i 1995.

Borgmestre fra Grønland
Medlemmer af Landstinget
Jens-Lars Fleischer

Jens-Lars Fleischer (født 1. januar 1960 i Ikerasak) er en Grønlandsk politiker. Han repræsenterer partiet Siumut. 

Han har været medlem af kommunestyret i Uummannaq Kommune siden 1989, og startede i 2005 sin anden periode som borgmester. Hans første periode var 1997 – 2001. Han har siddet i Landstinget siden 2005, og sider også i Siumuts hovedstyre. 

I tillæg var han formand for KANUKOKA i 2001-05, og han var formand for Grønlandsdelegationen i ICC-Greenland i perioden 2002-2005.

Borgmestre fra Grønland
Silja Schandorff

Silja Maria Wendrup Schandorff (født 10. februar 1969 i København) er en dansk balletdanser. 

Schandorff som voksede op i Dragør begyndte balletkarrieren på Ole Palles Ballet Institut og fortsatte på det Det Kongelige Teaters balletskole, hvor hun blev optaget som seksårig i 1975. Allerede som niårig havde hun en fremtrædende rolle i Poul Funcks børnedans i Elverhøj på Det Kongelige Teater. Efter balletskolen blev hun aspirant (1985, korpsdanser (1987) og solist (1991) inden hun blev ansat som solodanser på Det Kongelige Teater i 1992. Hendes år som elev på balletskole blev fulgt af i tv-serien Balletbørn, vist i Danmarks Radio i 1991. Hun fik i 2006 en Reumert som årets bedste danser. Hun dansede sin afskedsforestilling 8. april 2009 i Giselle og blev derefter ansat som kunstnerisk koordinator og instruktør ved Den Kongelige Ballet.

I 1998 blev Schandorff udnævnt til Ridder af Dannebrog og samme år modtog hun både Tagea Brandts Rejselegat og Bournonvilles Legat. I 2008 modtog hun Teaterpokalen.

Silja Schandorffs forældre er den olympiske bronzemedaljevinder i cykling 1948 Axel Schandorff (1925-2016) og balletdanseren Runa Clara Wendrup Petersen (1933-1992) som bl.a var på Pantomimeteatret i Tivoli.

Eksterne henvisninger 
 Kvindebiografisk Leksikon – Silja Schandorff
 Silja Schandorff – Den Store Danske
 Det Kongelige Teater – Silja Schandorff
 En ballerina takker af – Kristeligt Dagblad
 Balletbørn – dr.dk/Bonanza

Riddere af Dannebrog
Personer fra København
Balletdansere fra Danmark
Personer i Kraks Blå Bog
Personer i Dansk Kvindebiografisk Leksikon
Modtagere af Tagea Brandts Rejselegat
Ballerinaer fra Danmark
Modtagere af Teaterpokalen
Massakren i Jonestown

Massakren i Jonestown skete den 18. november 1978, hvor Jim Jones, der var leder af sekten Peoples' Temple, fik over 900 mennesker til at begå masseselvmord i Jonestown i Guyana. Flertallet i Jonestown døde som følge af at have drukket en frugtdrik med cyanid og sovepiller. Nogen drak det frivilligt, imens andre, specielt børn blev tvunget til at drikke det. Meget få mennesker slap derfra med livet i behold.

Referencer 

Begivenheder i 1978
Massakrer
Korstol

Korstole er de katolske gejstliges bænke i dom- og klosterkirkernes kor.

Korstolene udvikledes i deres typiske form i den senere middelalder, efter at man tidligere havde kendt enkelte bispestole og andre højsæder. De ordnedes gerne langs korets vægge og kunne yderligere tjene til at afgrænse koret mod skibet. Foran et højt rygpanel har korstole mellem vanger med armlæn bevægelige træsæder, som kan klappes op og ned. På deres undersider har sæderne småkonsoller, hvortil en stående bekvemt kan støtte sig, og som derfor kaldes misericordia. Pragtfulde rækker af korstole er bevarede fra gotisk tid, i Danmark således i Roskilde Domkirke. I Tyskland kan fremhæves Jörg Syrlin den ældres korstole i Ulm. Betegnende for middelalderlig tankegang er det, at misericordia-konsollerne ofte udstyredes med vrængemasker, karikaturer eller drastiske fremstillinger af lasterne, som et slags modstykke til de religiøse relieffer over rygpanelerne.

Kilder

Litteratur 
 J.B. Løffler og Julius Lange, Korstole i Roskilde Domkirke

Kirkearkitektur
Misericordie

Misericordie (fra latin misericordia, af misericors, barmhjertig) er et lille reservesæde anbragt under klappen på korstole, således at tjenstgørende gejstlige under de lange oplæsninger kunne finde en nødtørftig hvile, når sæderne var slået tilbage.

Ekstern henvisning 
 Misericordia — Ordbog— ODS — ordnet.dk

Kirkearkitektur
Sæder
Skyum

Skyum er en lille by, der ligger i Thisted Kommune, der har eget sogn og kirke. Skyum har ca. 150 indbyggere; der findes en smedeforretning og Skyum Idrætsefterskole i byen.

Kilder  

Lokaliteter i Thisted Kommune
Juunarsip Atuarfia

Juunarsip Atuarfia () er en skole i Qasigiannguit på vestkysten af Grønland.

Skolen er bygget i etaper, fra 1940-tallet til 1980, da skolens gymnastiksal blev bygget. Den har ca. 250 elever fordelt på 20 klasser i 1. til 11. klasse. 32 lærere er ansat på skolen. For 1. og 2. klasse er det Skolefritidsordning før og efter skoletid.

Eksterne henvisninger 
 Arkiveret udgave af skolens officielle hjemmeside

Uddannelsesinstitutioner på Grønland
Qaasuitsup Kommune
Kuuttartup Atuarfia

Kuuttartup Atuarfia er den mindste af de to folkeskoler i byen Maniitsoq på vestkysten af Grønland. Den anden folkeskole er Atuarfik Kilaaseeraq.

Kuuttartup Atuarfia blev bygget i 1974. Den dækker 1. til 7. skoletrin, og har 118 elever fordelt på 8 klasser, og har i tillægg to specialklasser. Til sammen 16 lærere er ansat. Skolen har både bibliotek/IT-rum og fritidsklub. Skolen tilbyder også skolefritidsordning.

Links 
 Skoleforvaltningen i Maniitsoq kommune 

Uddannelsesinstitutioner på Grønland
Qeqqata Kommune
Wayne Hennessey

Wayne Robert Hennessey (født 24. januar 1987 i Bangor, Wales) er en walisisk fodboldspiller, der spiller som målmand hos den engelske klub Nottingham Forest og for det walisiske fodboldlandshold.

Klubkarriere 
Hennessey spillede som ungdomsspiller frem til 2003 hos Manchester City, inden han kom til |Wolverhampton, hvor han blev tilknyttet klubbens ungdomsakademi. Efter at være rykket op i klubbens seniorrækker i 2006 blev han udlejet til først Bristol City og senere Stockport. I Stockport var han med til at sikre klubben en rekord i engelsk fodbold, da han hjalp dem til ni sejre i træk uden at slippe mål ind, hvilket gav ham titlen som månedens spiller i League Two.

Hennessey havde kontrakt med Wolverhampton indtil 2015 og var inde og ude af holdet flere gange i løbet af sin tid i klubben. To gange har han været med til at sikre holdet oprykning til Premier League.

Landshold 
Hennessey står (pr. januar 2022) noteret for 108 kampe for Wales' landshold, som han debuterede for 26. maj 2007 i en venskabskamp mod New Zealand.

Referencer

Eksterne henvisninger 

 Wolverhampton Wanderers spillerprofil 
 

Fodboldspillere fra Wales
Fodboldspillere fra Wolverhampton Wanderers F.C.
Fodboldspillere fra Bristol City F.C.
Fodboldspillere fra Stockport County F.C.
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
STI-skolen

STI-skolen er en erhvervsskole i Aasiaat på vestkysten af Grønland.

De tilbyder uddannelse indenfor:
 Jern og metal
 Byg og anlæg
 Handel og kontor
 Næringsmiddel og fiskeindustri
 Helse og socialfag

Elevene får både teoretisk undervisning og erhvervspraksis, og de forskellige uddannelser tager fra 2- til 4-år.

De deler delvist lokaler med Piareersarfik.

Uddannelsesinstitutioner på Grønland
Qaasuitsup Kommune
Mjels

Mjels kan have flere betydninger:
 Mjels (Oksbøl Sogn) – bebyggelse i Oksbøl Sogn, Sønderborg Kommune
 Mjels (Aalborg Kommune) – landsby i Ferslev Sogn, Aalborg Kommune

Se også:
 Mjel (Nørre Tranders Sogn) – bebyggelse i Nørre Tranders Sogn, Aalborg Kommune
Maamorilik

Maamorilik (blev tidligere stavet Mârmorilik eller Maarmorilik og betyder på grønlandsk noget i retning af Stedet med Marmor) er en mineby nord for Uummannaq i det nordvestlige Grønland. Marmorbruddet hed Maamorilik, mens minens navn er Den sorte Engel. Minen har især rummet mineralerne zink, jern, bly og sølv. Minens gange når ca. 5 km ind i fjeldet fra dens åbning, der ligger 750 m over havoverfladen.

Beliggenhed 
Maamorilik ligger omtrent 55 km nordøst for Umanak på Grønlands vestkyst, på den sydlige side af Qaumarujuk Fjord, en sidefjord til Perlerfiup Kangerlua, der ligger i den indre del af Umanak Fjord.

Historie

Starten 
I 1933 begyndte stedet som et marmorbrud. Gennem årene har canadiske, svenske og danske selskaber udvundet marmor på stedet. Der blev lavet kajanlæg, så skibe med forsyninger kunne komme hertil og så marmorblokkene kunne fragtes herfra. Der blev rejst en mindre barakby på stedet, så de op imod 300 ansatte havde et sted at sove. Indtil 1973 var det udelukkende marmor, der blev hentet i Maamorilik.

Den sorte Engel 
Geologiske undersøgelser viste, at der i bjerget på modsatte side af fjorden, lige overfor marmorbruddet, fandtes rige mineralforekomster. Adgangen hertil var gennem et hul i bjergvæggen, 750 m oppe. Der blev bygget en svævebane fra byen og op til Den sorte Engel, som minen blev døbt. De første sprængninger i minen i Maamorilik fandt sted i 1973 og stod på frem til den 25. juli 1990. Efter 17 års minedrift var priserne på især bly og zink på verdensplan så langt nede, at minedriften ikke længere var rentabel. Den rige zinkåre havde da givet 12 mill. ton fra sig.

Genåbning af minen 
I 2008 besluttede regeringen i Grønland, at Den sorte Engel skulle genåbnes. Efter landets overgang til selvstyre var minen i Maamorilik udset til at være en af livlinerne i den grønlandske økonomi og kunne gavne beskæftigelsen i især Umanakregionen. Samtidig kunne en genåbning af minen sikre den fortsatte eksistens af den nye Qaarsut Lufthavn.

I gang igen 
Regeringen udliciterede opgaven til det britiske mineselskab Angel Mining plc. I april 2010 gik man i gang med de forberedende arbejder, bl.a. skulle indgangen til minen gøres større. I november 2010 begyndte så omsider råstofudvindingen efter en pause på 20 år. Det skønnes, at der er zink og jern i minen til de næste 50 års minedrift. Når minedriften er oppe i fulde omdrejninger forventes Den sorte Engel at beskæftige 110 personer.

Transport 
Ukkusissats heliport er den helikopterlandingsplads, der ligger nærmest minen, ca. 24 km mod sydvest. Hovedparten af forsyninger til minen og til minebyen bliver fløjet ud, ligesom det også skete tilbage i 1970'erne. Og det er stadigvæk Grønlandsfly, der har opgaven, nu med deres Bell 212 helikopter, udstationeret i Uummannaq Helistop.

De udvundne mineraler udskibes fra Maamoriliks havn, der ligger på modsatte side af fjorden, lige nedenfor minen.

Referencer

Eksterne henvisninger 
 Avisartikel fra Sermitsiaq, 11. januar 2008

Miner
Grønlands geografi
Avannaata Kommune
Marmor
Rærup

Rærup kan henvise til flere stednavne:
 Rærup (Grinderslev Sogn) – bebyggelse i Grinderslev Sogn, Skive Kommune
 Rærup (Lydum Sogn) – bebyggelse i Lydum Sogn, Varde Kommune
 Rærup (Vrejlev Sogn) – bebyggelse i Vrejlev Sogn, Hjørring Kommune
 Rærup (Aalborg Kommune) – landsby i Vodskov Sogn, Aalborg Kommune
Kaj Helgogaard

Kaj Ejvind Helgogaard (21. juni 1901 i Kundby-?) var en dansk politibetjent og atlet medlem af Holbæk Idrætsforening.

Helgogaard vandt to sølvmedaljer ved de danske mesterskaber; højdespring 1926 og trespring 1927.

Danske mesterskaber 
  1927 Trespring 12,90
  1926 Højdespring 1,80

Eksterne henvisninger 
 Statletik.dk Profil - Kaj Helgogaard

Trespringere fra Danmark
Atleter fra Holbæk Idrætsforening
Højdespringere fra Danmark
Politifolk fra Danmark
Skovstrup

Skovstrup kan kan henvise til flere stednavne:
 Skovstrup (Assens Kommune) – bebyggelse i Tommerup Sogn, Aalborg Kommune
 Skovstrup (Aalborg Kommune) – landsby i Gunderup Sogn, Aalborg Kommune
Torpet

Torpet henviser til flere stednavne:
 Torpet (Jammerbugt Kommune-Gjøl Sogn) – bebyggelse i Gjøl Sogn, Jammerbugt Kommune
 Torpet (Jammerbugt Kommune-Saltum Sogn) – bebyggelse i Saltum Sogn, Jammerbugt Kommune
 Torpet (Ringsted Kommune) – bebyggelse i Ringsted Sogn, Ringsted Kommune
 Torpet (Aalborg Kommune) – landsby i Vadum Sogn, Aalborg Kommune
Poul Bram

Poul Bram (født 10. maj 1896 i Hellerup) var en dansk murer og atlet som løb for IF Sparta. Han vandt to danske mesterskaber på 10.000 meter.

Danske mesterskaber 
  1923 10.000 meter 34,16,9
  1922 10.000 meter 33,38,5
  1921 10.000 meter 34,29,0
  1919 5000 meter ?

Eksterne henvisninger 
 DAF i tal – Poul Bram 

Langdistanceløbere fra Danmark
Atleter fra Sparta Atletik
Personer fra Hellerup
Murere fra Danmark
Nanortalik skole

Nanortalik skole er en skole i byen Nanortalik i den sydlige del af Grønland.

Skolen dækker 1. til 11. klassetrinn. De har ca. 200 skoledage om året, med undervisning 5 dage om ugen.

Skolens bibliotek er også åbent udenfor skoletiden mandage og onsdage. Her findes litteratur på både grønlandsk og dansk; både bøger, tidsskrifter, aviser og lydbøger.

Eksterne henvisninger 
  

Uddannelsesinstitutioner på Grønland
Kujalleq Kommune
Vejlen

Vejlen henviser til flere stednavne:
 Vejlen (Jammerbugt Kommune) – vandareal i Gjøl Sogn og Øland Sogn, Jammerbugt Kommune
 Vejlen (Thisted Kommune) – vandareal i Boddum Sogn, Thisted Kommune
 Vejlen (Svendborg Kommune) – bebyggelse i Bjerreby Sogn, Svendborg Kommune
 Vejlen (Aalborg Kommune) – landsby i Vadum Sogn, Aalborg Kommune
 Vejlen/Ulvedyb, en sø eller inddæmmet fjordarm ved Limfjorden i Gjøl og Øland Sogne, i Jammerbugt Kommune.
Ålebæk

Ålebæk henviser til flere stednavne:
 Ålebæk (Borre) – bebyggelse i Borre Sogn, Vordingborg Kommune
 Ålebæk (Aalborg Kommune) – landsby i Hals Sogn, Aalborg Kommune
Kærsholm

Kærsholm henviser til flere stednavne:
 Kærsholm (Syddjurs Kommune) – bebyggelse i Hyllested Sogn (Syddjurs Kommune)
 Kærsholm (Aalborg Kommune) – landsby i Mou Sogn, Aalborg Kommune

Se også:
 Neder Kærsholm – bebyggelse i Thorning Sogn, Silkeborg Kommune
Skørbæk

Skørbæk henviser til flere stednavne:
 Skørbæk (Hjørring Kommune) – bebyggelse i Hørmested Sogn og Tolne Sogn i Hjørring Kommune
 Skørbæk (Fredensborg Kommune) – bebyggelse i Karlebo Sogn, Fredensborg Kommune
 Skørbæk (Aalborg Kommune) – landsby i Ejdrup Sogn, Aalborg Kommune
Drastrup

Drastrup henviser til flere stednavne:
 Drastrup (Ugilt Sogn) – en bebyggelse i Ugilt Sogn, Hjørring Kommune
 Drastrup (Essenbæk Sogn) – en bebyggelse og et ejerlav i Essenbæk Sogn, Randers Kommune
 Drastrup (Aalborg) – en bebyggelse i udkanten af Aalborg by og et ejerlav i Frejlev Sogn, Aalborg Kommune

Se også:
 Drastrup Enge – Essenbæk Sogn, Randers Kommune